Supertaal - RDF-voer
type: channel
description: Kom praat saam!
items: "Halfmens " deur DONALD RIEKERT
items: Re: "Halfmens " deur DONALD RIEKERT

"Halfmens " deur DONALD RIEKERT
type: item
description: HALFMENS Donald Riekert Al raad my Ou Tata Die jong Nama-meisie se heuningoë val verskrik ver son oor Aughrabies se val Waterslang se lek-lek tong het sommer nou-nou geel mal- kop-blom op my hakslag gelê Ek hardloop opslag teen die kliprant en my lippe skuim soos ek die rooison soebat dat Halfmens sy geel blom oor my oë draai Dis al genade Trek waterslang bang-bang terug en soek in die blinkwater 'n ander vrou
creator: bouer
date: 2008-04-10T15:20:09-00:00

Re: "Halfmens " deur DONALD RIEKERT
type: item
description: "Hessie" wrote in message news:b2aaa20a-4971-4beb-9db8-ba346044967d@n14g2000pri.google groups.com... Dis reg Gloudina - Lyk my jy is uiteindelik op die regte pad Halfmens - Ou Tata - Kan seker maar net Sipho wees
creator: Riaan
date: 2008-04-11T10:32:43-00:00

Re: "Halfmens " deur DONALD RIEKERT
type: item
description: Hessie wrote: > HALFMENS > Donald Riekert > > Die jong Nama-meisie se > heuningoë > ... en my lippe skuim > soos ek die rooison soebat Dit is eintlik nie maklik vir my om dit te erken nie (o, ek is dom, wat 'n skande), maar ek waat nie eintlik waaroor die gedig gaan nie. Ek hou van die beelde wat bg. frases in my wakker maak, maar die gedig as 'n geheel maak nie vir my sin nie. Voorheen het ek baie makliker agter die kap van die byl gekom met gedigte, maar ek sukkel in die laaste tyd. En ek wonder of dit is omdat ek nou in kultuur leef wat 'n ander taal gebruik. Of miskien is dit omdat die enigste Afrikaanse gedigte wat ek raakloop is wat ek soms op hierdie nuusgroep sien, en Hessie plaas 'n meer abstrakte tipe van gedig? In elk geval, as iemand vir my 'n bietjie kan verduidelik waaroor Halfmens gaan sal ek dit waardeer.
creator: Jakkals
date: 2008-04-12T12:25:27-00:00

Re: "Halfmens " deur DONALD RIEKERT
type: item
description: Jakkals skryf Ek hou > van die beelde wat bg. frases in my wakker maak, maar die gedig as 'n > geheel maak nie vir my sin nie. > In elk geval, as iemand vir my 'n bietjie kan verduidelik waaroor > Halfmens gaan sal ek dit waardeer. Jakkals, volgens HAT is "halfmens" die vetplant " Pachypodium namaquanum " wat aangetref word in Namakwaland en Namibië, met 'n dik onvertakte stam wat tot 2.4 m hoog word en die plant op 'n afstand effens na 'n mens laat lyk. Dus ietwat soos Lot se vrou, is die gedagte dat die halfmens versteen daar staan, op vlug vir iets vreesinboesemend wat gebeur het. Donald Riekert se kort gedigte maak staat op gevoelstate wat opgewek word deur vinnige maar soms duister beelde wat saamgegooi word, en somtyds ook deur geen leestekens te gebruik nie, sodat die gedig sommer net so uit die lug gepluk voel. Jy moet dus vertrou dat die gevoelens wat die gedig in jou opwek, die effek is wat Riekert wil bereik. Dis natuurlik duidelik dat Riekert se verwysingsraamwerk die pre-koloniale noordelike deel van Kaapland betrek. Maar dis baie spesifiek. Dit praat van die Nama- meisie. Dit praat van Aughrabies met al sy legendes van slange wat in die rivier lewe en wat agter jong meisies aan is. Wat NP van Wyk Louw met "Raka" gedoen het, dink ek Riekert bereik hier met "Halfmens." Gloudina
creator: bouer
date: 2008-04-12T14:09:19-00:00

Re: "Halfmens " deur DONALD RIEKERT
type: item
description: Jakkals skryf > Voorheen het ek baie makliker agter die kap van die byl gekom met > gedigte, maar ek sukkel in die laaste tyd. En ek wonder of dit is omdat > ek nou in kultuur leef wat 'n ander taal gebruik. Of miskien is dit > omdat die enigste Afrikaanse gedigte wat ek raakloop is wat ek soms op > hierdie nuusgroep sien, en Hessie plaas 'n meer abstrakte tipe van gedig? Ek wonder of jy kan verduidelik hoekom jy sê jy leef nou in 'n kultuur wat 'n ander taal gebruik. Verwys jy na die feit dat jy omring is met swart kultuur, of dat jy omring is met mense wat hoofsaaklik Engels praat? Ek is geinteresseerd in die verskynsel. Dit lyk vir my asof Afrikaanse mense baie geredelik verengels. En dit lyk vir my hoe meer stoereboer, hoe vinniger verengels hulle. Ek vind my ook erg ge-irreteer deur die kwistige manier waarop die Afrikaanse intelligentsia Engels by hulle Afrikaans ingooi. Mens sou dit verwag by mense wat lankal uit die land weg is. Maar soms lyk dit vir my dat mense uit die diaspora 'n suiwerder Afrikaans praat as die mense in SA. Toe ek in SA taalkundige student was, het een van my professore vir my gesê dat die mense in my geweste ( Kakamas en die eilande van die Oranje) 'n ryker Afrikaans praat as meeste van die ander dele van SA. Sy uitleg was dat mense wat uit die Boland deur Namakwaland en Boesmanland na die noorde uitgewyk het, meer geisoleer was en dus woorde behou het uit die oorspronklike Diets, wat uit die res van Afrikaans verdwyn het. ( Dieselfde ding ongeveer het hier in Kanada gebeur met sewentiende eeuse Frans. Die Akadiërs van die ooskus het 'n baie groter woordeskat as moderne Frans.) Gloudina
creator: bouer
date: 2008-04-12T14:27:10-00:00

Re: "Halfmens " deur DONALD RIEKERT
type: item
description: Hessie wrote: > > Jakkals, volgens HAT is "halfmens" die vetplant > " Pachypodium namaquanum " wat aangetref > word in Namakwaland en Namibië, met 'n dik > onvertakte stam wat tot 2.4 m hoog word en die > plant op 'n afstand effens na 'n mens laat lyk. Slaat my met 'n plat vis, ek sou NOOIT aan hierdie verklaring gedink het nie. Dankie vir die terugvoer, Hessie.
creator: Jakkals
date: 2008-04-12T20:08:16-00:00

Re: "Halfmens " deur DONALD RIEKERT
type: item
description: Hessie wrote: > Ek wonder of jy kan verduidelik hoekom jy sê > jy leef nou in 'n kultuur wat 'n ander taal gebruik. Ek woon in Wisconsin. Afrikaans is taamlik skaars in hierdie geweste. Jy het waarskynlik al van die "Sapir-Whorf hypothesis" gehoor. Soos wat ek hierdie hipotese verstaan, bepaal 'n mens se taal hoe hy dink. As daar sekere begrippe is waarvaar daar nie woorde in die taal is, en jy is net daai een taal magtig, dan is daai begrippe vir jou vreemd. Ek verstaan dat wetenskaplikes vandag glo dat hierdie hipotese nie baie water hou nie. Nogtans dink ek dat dit wel waar is vir rekenaar tale en programmering. En soverre dit mens tale betref, hou ek myself dop. Begin ek nou anders te dink omdat ek amper totaal omring is met Engels? En dit is hoekom ek die retoriese vraag bo aan hierdie pos gevra het.
creator: Jakkals
date: 2008-04-12T20:23:28-00:00

Re: "Halfmens " deur DONALD RIEKERT
type: item
description: Jakkals skryf > Ek woon in Wisconsin. Afrikaans is taamlik skaars in hierdie geweste. > > Jy het waarskynlik al van die "Sapir-Whorf hypothesis" gehoor. Soos wat > ek hierdie hipotese verstaan, bepaal 'n mens se taal hoe hy dink. As > daar sekere begrippe is waarvaar daar nie woorde in die taal is, en jy > is net daai een taal magtig, dan is daai begrippe vir jou vreemd. Ha, ha! Ek moes onthou het dat jy die persoon is wat uit die Middelweste iemand oor die vingers getik het wat gesê het dat Kanada so koud was en die VSA nie. Wel, ek neem aan dat jy sal vind dat jy anders dink as die mense om jou omdat jy ook in Afrikaans dink en dit gee jou meer soepelheid as vir die mense wat net eentalig is om jou. Mens moet egter in ag neem dat die mense van Wisconsin heelwaarskynlik baie meer Skandinawiese bloed in hulle are het as sommige ander dele van die VSA, en dat hulle effens anders "dink" as mense sê byvoorbeeld in Noordelike New York staat, wat weer die Hollandse voorvader- bloed in hulle are het. Ek luister nou die dag na 'n pianis wat vertel dat sy 'n vergelyking sien tussen die Duitse manier van praat ( waar die grootste deel van die werkwoord eers aan die einde van 'n lang sin kom) en die manier van Beethoven om jou omtrent twintig minute vantevore al voor te berei vir iets wat eers baie later tot vervulling gaan kom in die musiek. Sy sê sy berei haarself voor deur Thomas Mann in Duits te lees. Ek dink Afrikaans ( soos ander Germaanse tale) is dieselfde. Dis een van die tekens dat jou Afrikaans nie goed is nie, as jy die ge-gedeelte van die werkwoord te vroeg inbring. Gloudina
creator: bouer
date: 2008-04-12T22:19:44-00:00